Драги ученици,

Надам се да сте сви добро и да вам настава на даљину није превише тешка. Добила сам и домаће задатке од већине, видим да сте вредни, свака част! Они који до сада нису стигли да ми пошаљу домаћи од прошле недеље, могу то да ураде и накнадно.

Од данас имамо прилике и да пратимо онлајн наставу енглеског на каналу РТС2 (понедељак и четвртак). Слушајте пажљиво и записујте у ваше свеске све што је потребно. Поред РТС наставе, ја ћу вам слати и додатне задатке.

Ваш данашњи задатак се налази **на страни 46 и 47 вашег уџбеника**. Кратка прича са нашим омиљеним ликовима (Mickey, Millie and Mut). Причу можете погледати и у виду цртаног филма на следећем линку: <https://www.youtube.com/watch?v=eWOo1hIuEq8>

Када погледате/прочитате причу, урадићете следећа вежбања у уџбенику:

**Вежба 1а**: Одговорите усмено на питања;

**Вежба 2**: Да ли су дате реченице тачне (**true**), нетачне (**false**) или те инфомације нема у тексту (**it doesn’t say**).

Након тога, урадићете и вежбања **на страни 38 у радној свесци** (вежбе 1 и 2).

Решења за ове вежбе послаћу вам следећег часа, како бисте сами могли да проверите и исправите своје одговоре. Дакле, за овај час није потребно да ми шаљете домаће задатке.

Срећно!

Наставница Сара